Document ID: /roh_data/filtered/fineweb-2-filterrobots_roh.jsonl.gz/49639

Pertutgads da la chauma èn dasper colliaziuns da bus e tren er supermartgads e fabricas. Emploiads da differents secturs èn suandadas l'appell dals sindicats, tranter auter er quels da l'administraziun, ospitals, scolas e polizia. Er sin l'eroport da Brüssel vegni fatg chauma. Pertutgads èn tranter auter in tozzel sgols vers Turitg e Genevra. En tut èn 222 sgols stritgads e radund 16'000 persunas pertutgadas.
Finamira da la chauma èn augments da pajas ils proxims onns. La regenza ed ils patruns avevan fatg a mogna in augment da 0,8%. Ils sindicats han dentant refusà questa proposta.
RR novitads 10:00